PRIJESTONICA CETINJE

Broj: 01-426/24-379/4

Mjesto i datum: Cetinje, 04.03.2024. godine

Na osnovu člana 4 stav 5 Pravilnika o načinu sprovođenja jednostavnih nabavki ("Službeni list Crne Gore", br. 016/23 od 10.02.2023, 020/23 od 22.02.2023, 036/23 od 29.03.2023) Naručilac objavljuje:

**POJAŠNJENJE**

**tenderske dokumentacije za postupak jednostavne nabavke** **za izvođenje radova - Adaptacija trafo-stanice i NN bloka u zgradi Prijestonice**

**Pitanje 1:**

Poštovani,

Pregledom tenderske dokumentacije, pod kriterijumom stručna i tehnička

spoobnost, navedeno je sledeće:

Privredni subjekat je dužan da posjeduje minimum stručnih i kadrovskih kapaciteta koji su potrebni za izvršenje ugovora što se dokazuje dokazom o angažovanju radne snage (prijava na osiguranje zaposlenog, ugovor o radu, sporazum o preuzimanju zaposlenog, ugovor o korišćenju sposobnosti drugog subjekta ili drugi akt u skladu sa zakonom) i stručnom osposobljenosti (sertifikat, uvjerenje ili drugi akt nadležnog organa ili organizacije). Privredni subjekat je dužan da posjeduje: minimum dva izvršioca koja rade na poslovima koji su predmet javne nabavke sa iskustvom na ovom polju od najmanje 3 godine (visoka stručna sprema VII stepen elektrotehničke struke); - minimum šest izvršioca koji rade na poslovima koji su predmet javne nabavke i radnim iskustvom na ovom polju od najmanje 3 godine ( srednje stručna sprema lll, lV,

ili V stepen elektrotehničke struke). Kriterijumom da Izvođač posjeduje 2 elektro inženjera sa 3 godine iskustva, za poslove za koje je 1 Inženjer dovoljan, favorizujete odredjene firme koje ovaj kriterijum zadovoljavaju. A sve to iz razloga, što je prema važećim zakonima za izgradnju nove trafostanica 10/0.4 kV potreban 1 elektro inženjer sa licencom i odgovarajućim iskusustvom, a za adaptaciju koja je po obimu posla i komleksnosti dosta lakša se traže 2 elektro inženjera. Shodno svemu prethodno navedenom, molim Vas da razmotrite potrebu za navedenim kriterijumom, za koji ne postoji realna potreba.

Za dodatne informacije, stojimo na raspolaganju.

**Odgovor**

Poštovani,

Obavještavamo Vas da u navedenom dijelu Naručilac neće raditi dodatne izmjene. Postavljeni kriterijum je minimalan s obzirom na slozenost i obim planiranih aktivnosti, a naročito rok izvođenja radova, iz razloga da je lokacija izvođenja radova visoko zahtjevna u dijelu predmetne tehnologije, te nefunkcionisanje iste moze da uzrokuje značajne probleme i zastoje u dijelu funkcionisanja drzavnih organa i institucija (Osnovno državno tužilaštvo u Cetinju, Osnovni sud u Cetinju, Sud za prekršaje Cetinje, Uprava za katastar i državnu imovinu, filijala Ministarstva unutrašnjih poslova Cetinje) koji pored lokalne samouprave Cetinje, za obavljanje svojih redovnih aktivnosti koriste prostor iste zgrade, tj isto napajanje električnom energijom sa predmetne trafostanice i razvodnog ormara. Shodno navedenom, postavljeni uslov da „Privredni subjekat je dužan da posjeduje: minimum dva izvršioca koja rade na poslovima koji su predmet javne nabavke sa iskustvom na ovom polju od najmanje 3 godine (visoka stručna sprema VII stepen elektrotehničke struke); - minimum šest izvršioca koji rade na poslovima koji su predmet javne nabavke i radnim iskustvom na ovom polju od najmanje 3 godine ( srednje stručna sprema lll, lV, ili V stepen elektrotehničke struke)“ smatramo opravdanim.

Komisija za sprovođenje postupka jednostavne nabavke

Predsjednica Tea Vojvodić s.r.

Član Miloš Lasica s.r.

Član Nataša Đurković s.r.